CELEX: 32014R1109
Language: lt
Date: 2014-10-20 00:00:00
Title: 2014 m. spalio 20 d. Komisijos įgyvendinimo reglamentas (ES) Nr. 1109/2014 dėl leidimo naudoti Saccharomyces cerevisiae CBS 493.94 preparatą kaip penimų galvijų, retesnių rūšių penimų atrajotojų, pieninių karvių ir retesnių rūšių pieninių atrajotojų pašarų priedą, kuriuo iš dalies keičiami reglamentai (EB) Nr. 1288/2004 ir (EB) Nr. 1811/2005 (leidimo turėtoja – bendrovė „Alltech France“ )  Tekstas svarbus EEE

21.10.2014   
            
            
               LT
            
            
               Europos Sąjungos oficialusis leidinys
            
            
               L 301/19
            
         KOMISIJOS ĮGYVENDINIMO REGLAMENTAS (ES) Nr. 1109/2014
   2014 m. spalio 20 d.
   dėl leidimo naudoti Saccharomyces cerevisiae CBS 493.94 preparatą kaip penimų galvijų, retesnių rūšių penimų atrajotojų, pieninių karvių ir retesnių rūšių pieninių atrajotojų pašarų priedą, kuriuo iš dalies keičiami reglamentai (EB) Nr. 1288/2004 ir (EB) Nr. 1811/2005 (leidimo turėtoja – bendrovė „Alltech France“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje, (1) ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo išdavimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);
            
         
               (2)
            
            
               laikantis Direktyvos 70/524/EEB, Saccharomyces cerevisiae CBS 493.94 preparatą Komisijos reglamentu (EB) Nr. 1288/2004 (3) leista naudoti neribotą laiką kaip veršelių ir penimų galvijų pašarų priedą ir Komisijos reglamentu (EB) Nr. 1811/2005 (4) – kaip pieninių karvių pašarų priedą. Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis preparatas įtrauktas į pašarų priedų registrą kaip esamas produktas. Komisijos reglamentu (EB) Nr. 886/2009 (5) šį preparatą buvo leista naudoti dešimt metų kaip arklių pašarų priedą;
            
         
               (3)
            
            
               vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateiktas prašymas iš naujo įvertinti Saccharomyces cerevisiae CBS 493.94 kaip penimų galvijų, retesnių rūšių penimų atrajotojų, pieninių karvių ir retesnių rūšių pieninių atrajotojų pašarų priedą ir priskirti jį priedų kategorijai „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2014 m. balandžio 8 d. nuomonėje (6) padarė išvadą, kad siūlomomis naudojimo sąlygomis Saccharomyces cerevisiae CBS 493.94 preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad naudojant preparatą galima padidinti pieninių karvių primilžį, todėl jo veiksmingumą galima pritaikyti retesnių rūšių pieniniams atrajotojams. Tarnyba taip pat priėjo prie išvados, kad naudojant preparatą galima paspartinti penimų galvijų auginimą, todėl jo veiksmingumą galima pritaikyti retesnių rūšių penimiems atrajotojams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               
                  Saccharomyces cerevisiae CBS 493.94 preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Taigi turėtų būti išduotas leidimas naudoti minėtą preparatą taip, kaip nurodyta šiame priede;
            
         
               (6)
            
            
               todėl reglamentus (EB) Nr. 1288/2004 ir (EB) Nr. 1811/2005 reikėtų atitinkamai iš dalies pakeisti;
            
         
               (7)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
            
         
               (8)
            
            
               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Reglamento (EB) Nr. 1288/2004 pakeitimai
   Reglamento (EB) Nr. 1288/2004 I priede išbraukiamas E 1704 įrašas, skirtas Saccharomyces cerevisiae CBS 493.94, skirtam penimiems galvijams.
   3 straipsnis
   Reglamento (EB) Nr. 1811/2005 pakeitimai
   Reglamento (EB) Nr. 1811/2005 III priede išbraukiamas E 1704 įrašas, skirtas Saccharomyces cerevisiae CBS 493.94.
   4 straipsnis
   Pereinamojo laikotarpio priemonės
   Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti prieš 2015 m. gegužės 10 d. laikantis taisyklių, taikytų iki 2014 m. lapkričio 10 d., galima toliau tiekti rinkai ir naudoti, kol pasibaigs turimos atsargos.
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).
   
      (3)  2004 m. liepos 14 d. Komisijos reglamentas (EB) Nr. 1288/2004 dėl ilgalaikio leidimo naudoti tam tikrus priedus ir dėl laikino leidimo nauja paskirtimi naudoti tam tikrus pašaruose jau leidžiamus priedus (OL L 243, 2004 7 15, p. 10).
   
      (4)  2005 m. lapkričio 4 d. Komisijos reglamentas (EB) Nr. 1811/2005 dėl laikino ir nuolatinio leidimų naudoti tam tikrus pašarų priedus ir dėl laikino leidimo naudoti jau leidžiamą pašarų priedą nauja paskirtimi (OL L 291, 2005 11 5, p. 12).
   
      (5)  2009 m. rugsėjo 25 d. Komisijos reglamentas (EB) Nr. 886/2009 dėl leidimo naudoti Saccharomyces cerevisiae CBS 493.94 preparatą kaip arkliams skirtą pašarų priedą (leidimo turėtojas Alltech France) (OL L 254, 2009 9 26, p. 66).
   
      (6)  EFSA Journal 2014; 12(5):3666
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: žarnyno floros stabilizatoriai.
                  
               
            
                  4a1704
               
               
                  ALLTECH
                  Prancūzija
               
               
                  
                     Saccharomyces cerevisiae
                  
                  CBS 493.94
               
               
                  
                     Priedo sudėtis
                  
                  
                     Saccharomyces cerevisiae CBS 493.94 preparatas, kuriame yra ne mažiau kaip:
                  1 × 109 KSV/g kieto pavidalo priedo
                  
                     Veikliosios medžiagos apibūdinimas
                  
                  
                     Saccharomyces cerevisiae CBS 493.94.
                  
                     Analizės metodas
                      (1)
                  
                  Skaičiavimas: išpylimo ant plokštelės metodas naudojant chloramfenikolio gliukozės mielių ekstrakto agarą.
                  Identifikavimas: polimerazės grandininės reakcijos (PGR) metodas.
               
               
                  Pieninės karvės ir retesnių rūšių pieniniai atrajotojai.
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Sauga: tvarkant produktą naudojama kvėpavimo takų apsaugos priemonė.
                           
                        
               
                  2024 m. lapkričio 10 d.
               
            
                  Penimi galvijai ir retesnių rūšių penimi atrajotojai.
               
               
                  1 × 108
                  
               
            
         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.